 
TECHNINĖ SPECIFIKACIJA 

ATRIBUTIKOS KŪRIMO IR GAMYBOS PASLAUGOS
 III PIRKIMO DALIS 

I SKYRIUS
BENDROSIOS NUOSTATOS

1. Perkančioji organizacija – biudžetinė įstaiga Higienos institutas, kodas 111958286, Studentų g. 45A, 08107 Vilnius (toliau – PO). 
2. Pirkimas skirtas įgyvendinti projekto 09-025-P-0001 „Psichikos sveikatos stiprinimas, stigmatizavimo mažinimas, savižudybių prevencija Vidurio, vakarų Lietuvos ir Sostinės regione“ poveiklės 2.1.1.1. Psichikos sveikatos raštingumo didinimas ir pirmosios emocinės pagalbos teikimas ir (ar) įgūdžių stiprinimas tikslinėms visuomenės grupėms, specialistams (konsultacijos, mokymo programų rengimas ir (ar) pritaikymas, mokymai), mokymų lektoriams (supervizijos) veiklas.
3. Pirkimo objektas – dalijamoji atributika mokymų dalyviams (dalyvio knyga - brošiūra) (toliau – Prekės).   
4. Tiekėjas ir PO įsipareigoja skirti po kontaktinį asmenį, su kuriuo būtų derinami su pirkimu susiję klausimai. Susirašinėjimas sutarties vykdymo klausimais vykdomas elektroniniu paštu.  
5. Sutarties galiojimo trukmė – 18 mėnesių nuo sutarties įsigaliojimo dienos.

II SKYRIUS 
REIKALAVIMAI PREKĖMS	Comment by Jūratė Morkvėnaitė-Paulauskienė: Nenurodyta:
maksimalus teksto žodžių ar autorinių lankų skaičius; 
kiek bus lentelių, schemų, diagramų ir iliustracijų; 
ar tiekėjas turės kurti naujas iliustracijas ir infografikus; 
ar PO pateiks galutinį tekstą redaguojamu formatu. 
Tai tiesiogiai lemia redagavimo ir maketavimo kainą.	Comment by Lina Chmieliauskienė: papildyta

6. Prekės gaminamos pagal PO poreikį, nurodomą PO atskirame (-uose) užsakyme (-uose) pateikiamame (-uose) el. paštu ar kitomis Šalims priimtinomis komunikacijos priemonėmis.
7. PO Tiekėjui redaguojamu formatu pateiks galutinį tekstą dalyvio knygai-brošiūrai.
8. Užsakomos prekės turi remtis prekės ženklo „Žvelk giliau“ stiliaus knyga: žvelkgiliau - brand identity, guideline and assets. ir joje pateiktais nurodymais. 
9. Tiekėjas, prieš pradėdamas galutinį leidinio maketavimą, privalo pateikti ne mažiau kaip 2 skirtingas dalyvio knygos dizaino koncepcijas (viršelio ir vidinių puslapių maketo pavyzdžius), parengtas pagal PO pateiktą medžiagą ir „Žvelk giliau“ prekės ženklo vizualinio identiteto reikalavimus. Galutinis dizainas, spalviniai sprendimai, šriftai, maketas ir kiti grafiniai elementai derinami su PO. Tiekėjas turi apipavidalinti tekste esančius grafinius elementus (pvz. lenteles), naudoti esamas iliustracijas iš „Žvelk giliau“ prekinio ženklo vadovo.
10. Ant dalyvio knygos viršelio ir (ar) kitose PO nurodytose vietose turi būti naudojamas prekės ženklo „Žvelk giliau“ logotipas bei kiti PO pateikti viešinimo ženklai. Logotipų ir viešinimo ženklų naudojimas turi atitikti PO pateiktą vizualinio identiteto vadovą (jei taikoma). Spaudos kokybė turi užtikrinti aiškų spalvų atkūrimą, ryškų vaizdą ir ilgaamžiškumą, kad naudojant leidinį logotipas ir kiti grafiniai elementai nenusidėvėtų ir neišbluktų.
11. Ant visų užsakomų gaminių turi būti pateikta PO nurodyta viešinimo informacija: Europos Sąjungos emblema, finansavimo teiginys, programos ir (ar) projekto logotipai (jeigu taikoma) bei kiti PO pateikti grafiniai elementai. Logotipus Tiekėjui pateikia PO. Spauda turi būti atlikta taip, kad būtų užtikrintas geras ženklinimo matomumas, aiškumas ir ilgaamžiškumas, laikantis Europos Sąjungos viešinimo ir vizualinio identiteto reikalavimų.
12. Į pasiūlymo kainą turi būti įskaičiuotos visos išlaidos, susijusios su dalyvio knygos parengimu ir pristatymu, įskaitant dizaino koncepcijos sukūrimą, lietuvių kalbos redagavimą, korektūrą, maketavimą, logotipų ir kitų viešinimo ženklų integravimą, leidinio parengimą spaudai, spausdinimą, pakavimą, transportavimą ir pristatymą PO nurodytu adresu. 
13. Pagal poreikį su prekių kokybe susiję klausimai aptariami PO ir Tiekėjo  nuotolinių susitikimų metu. 
14. Užsakomi prekių kiekiai vienetais – planuojama įsigyti 12 535 vnt. dalyvio knygų–brošiūrų. Bus spausdinamos keturios skirtingos knygos, kurioms reikės parengti atskirus maketus pagal PO pateiktą medžiagą. Planuojami kiekiai:
14.1. Dalyvio knyga–brošiūra jaunimui – 3 845 vnt.;
14.2. Dalyvio knyga–brošiūra darbingo amžiaus asmenims – 3 845 vnt.;
14.3. Dalyvio knyga–brošiūra vyresnio amžiaus asmenims – 3 845 vnt.;
14.4. Dalyvio knyga–brošiūra specialistams – 1 000 vnt.
15. Preliminarios leidinių apimtys: jaunimui – apie 80 psl., darbingo amžiaus asmenims – apie 120 psl., vyresnio amžiaus asmenims – apie 100 psl., specialistams – apie 140 psl. Galutinė leidinių apimtis gali kisti ±10 proc.
16. Reikalavimai dalyvio knygai - brošiūrai: reprezentatyvus mokymų dalyvio leidinys (brošiūra), skirtas vienoje vietoje pateikti svarbiausią mokymų informaciją, metodinę medžiagą, praktinius patarimus ir kitą su mokymų tema susijusį turinį. Leidinys turi būti patogus naudoti mokymų metu ir po jų kaip metodinė priemonė. Reikalavimai gaminio kokybei:
16.1. Leidinys rengiamas pagal PO pateiktą pirminę medžiagą (tekstus, PDF dokumentus, logotipus ir kitą informaciją). Tiekėjas turi atlikti turinio maketavimo darbus, užtikrindamas aiškų, estetišką ir profesionalų informacijos pateikimą. Esant poreikiui, tiekėjas turi pasiūlyti racionalią turinio struktūrą, antraščių sistemą, informacijos išdėstymą, grafinius akcentus ir kitus sprendimus, gerinančius leidinio skaitomumą, nekeisdamas PO pateiktos informacijos esmės (turinio). Tiekėjas turi atlikti lietuvių kalbos redagavimą, užtikrinant taisyklingą gramatiką, skyrybą, rašybą, terminijos nuoseklumą, stilistinį vientisumą ir kalbos aiškumą. Visi turinio pakeitimai, galintys keisti pateiktos informacijos prasmę ar faktinį turinį, turi būti suderinti su PO. Visi teksto keitimai suderinami su PO, pateikiant jai suredaguotą tekstą su Track changes arba su panašia funkcija, leidžiančia PO įvertinti keitimus. 
16.2. Leidinio dizainas turi atitikti šiuolaikinius grafinio dizaino principus, būti reprezentatyvus, vizualiai vientisas ir suderintas su PO vizualiniu identitetu. 
16.3. Galutinis leidinio formatas – B5.	Comment by Jūratė Morkvėnaitė-Paulauskienė: PO turi žinoti ką perka, formatą reikia nustatyti dabar 
16.4. Viršelis – ne mažiau kaip 250 g/m² kreidinis popierius arba lygiavertis, padengtas matine arba blizgia laminavimo plėvele arba matiniu ar blizgiu apsauginiu laku, užtikrinančiu atsparumą nusidėvėjimui ir estetišką išvaizdą. 
16.5. Vidiniai lapai – ne mažiau kaip 100 g/m² baltas arba dramblio kaulo spalvos popierius. 
16.6. Spauda – spalvota (4+4), kokybiška, užtikrinanti aiškų teksto ir grafinių elementų matomumą. 
16.7. Įrišimas – siūtas – klijuotas (atsižvelgiant į galutinę apimtį), užtikrinantis leidinio patvarumą. 	Comment by Jūratė Morkvėnaitė-Paulauskienė: ar leidžiamas tik klijuotas įrišimas, ar tiekėjas gali rinktis tarp klijuoto/siūto priklausomai nuo apimties. 60–80 psl. leidiniui su klijuotu įrišimu. Manau nebus kokybės, taip pat skirsis kaina
16.8. Galutinis leidinio maketas turi būti parengtas spaudai ir perduotas PO PDF formatu bei redaguojamu formatu (Adobe InDesign arba lygiaverčiu), kartu su susietais grafiniais elementais, jeigu jų naudojimo teisės leidžia juos perduoti PO.
16.9. Leidinius reikės pristatyti į 10–15 skirtingų adresų Lietuvos teritorijoje. Tikslūs adresai ir kiekiai pagal adresus bus pateikti PO. Siuntimo kaina įeina į pasiūlymo kainą ir yra Tiekėjo atsakomybė. 

III SKYRIUS
MAKETŲ DERINIMO DARBAI, SĄLYGOS IR TERMINAI

17. Tiekėjas per 10 darbo dienų nuo sutarties įsigaliojimo dienos PO kontaktiniam asmeniui elektroniniu paštu pateikia ne mažiau kaip 2 dalyvio knygos dizaino koncepcijas, apimančias viršelio dizaino, šriftų bei spalvinės gamos ir vidinių puslapių maketo pavyzdžius. 
18. PO per 10 darbo dienų įvertina pateiktas dizaino koncepcijas, pasirenka vieną iš jų arba pateikia motyvuotas pastabas dėl koregavimo. Tiekėjas per ne ilgesnį kaip 5 darbo dienų terminą atlieka nurodytus pakeitimus ir pateikia pakoreguotą maketą pakartotiniam derinimui. Į pasiūlymo kainą turi būti įskaičiuoti ne mažiau kaip 2 maketo korekcijų ciklai.
19. Suderinus dizaino koncepciją, PO perduoda galutinę leidinio medžiagą arba pateikia pastabas dėl turinio. Tiekėjas atlieka lietuvių kalbos redagavimą, korektūrą, galutinį maketavimą ir parengia visą dalyvio knygą spaudai.
20. Prieš spausdinimą Tiekėjas pateikia PO galutinį maketą (PDF formatu) tvirtinti. Spausdinimo darbai gali būti pradedami tik gavus PO rašytinį pritarimą.
21. Tiekėjas užtikrina, kad dalyvio knygos bus atspausdintos ir pristatytos PO nurodytu adresu ne vėliau kaip per 30 darbo dienų nuo galutinio maketo patvirtinimo, jeigu šalys nesusitaria kitaip.
22. Kartu su atspausdintais leidiniais Tiekėjas PO perduoda spaudai parengtą PDF failą bei redaguojamą maketo failą (Adobe InDesign arba lygiaverčiu formatu).


IV SKYRIUS
KOKYBĖS REIKALAVIMAI

23. Visos dalyvio knygos turi būti naujos, kokybiškai atspausdintos, tinkamai įrištos, švarios, be mechaninių pažeidimų ir tinkamai supakuotos, užtikrinant jų apsaugą transportavimo metu. 
24. PO kontaktinis asmuo, gavęs dalyvio knygas, per 10 darbo dienų patikrina jų kiekį ir kokybę bei įvertina, ar jos atitinka patvirtintą maketą, šios techninės specifikacijos reikalavimus ir kitus sutartyje nustatytus įsipareigojimus. Apie priimtą sprendimą PO informuoja Tiekėją elektroniniu paštu.
25. Neatitiktimi laikomas bet koks nukrypimas nuo šioje techninėje specifikacijoje nustatytų reikalavimų arba patvirtinto maketo, įskaitant, bet neapsiribojant: netinkamą lietuvių kalbos redagavimą ar korektūros klaidas, neteisingą logotipų ar kitų viešinimo ženklų naudojimą, spalvų neatitikimą patvirtintam maketui, netinkamą maketavimą, puslapių eiliškumo ar numeracijos klaidas, neryškią, išsiliejusią ar pasislinkusią spaudą, nekokybišką įrišimą, atsiklijavusius ar iškritusius lapus, pažeistus viršelius, sulankstytus ar suplėšytus puslapius, kitus mechaninius ar spaudos defektus. Leistina broko riba – 0 vnt.
26. Nustačius neatitiktį, Tiekėjas privalo per 10 darbo dienų nuo PO pranešimo gavimo dienos savo lėšomis pašalinti nustatytus trūkumus arba pakeisti nekokybiškus leidinius tinkamos kokybės leidiniais. Jeigu trūkumų pašalinti neįmanoma, Tiekėjas savo lėšomis pakartotinai pagamina ir pristato kokybiškus leidinius. Iki tinkamos kokybės leidinių pristatymo PO neprivalo atsiskaityti už nekokybiškus leidinius.
27. Nustačius, kad dalyvio knygos atitinka šios techninės specifikacijos reikalavimus, šalys pasirašo priėmimo - perdavimo aktą. Priėmimo - perdavimo akto pasirašymas neatima PO teisės pareikšti pretenzijas dėl paslėptų trūkumų, nustatytų per 3 mėnesius nuo akto pasirašymo dienos.




V SKYRIUS
APLINKOSAUGINIAI REIKALAVIMAI

28. Dalyvio knygos gamybai naudojamas popierius turi atitikti Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 2 priedo I skyriuje „Popierius ir jo gaminiai“ nustatytus minimalius aplinkos apsaugos kriterijus.
29. Prieš pradedant leidinių spausdinimą Tiekėjas turi pateikti dokumentus, pagrindžiančius naudojamo popieriaus atitiktį nustatytiems aplinkos apsaugos kriterijams. Atitiktis gali būti pagrindžiama gamintojo techniniais dokumentais, FSC, PEFC ar kitu lygiaverčiu sertifikatu, ekologiniu ženklu ar kitais lygiaverčiais įrodymais, jeigu jais pagrindžiamas konkretaus reikalavimo įvykdymas.	Comment by Jūratė Morkvėnaitė-Paulauskienė: „PO prašymu“ siūlau nustatyti privalomą dokumentų pateikimą iki spausdinimo arba kartu su pristatymu. 
30. Dalyvio knygos turi būti pakuojamos taip, kad būtų naudojamas tik jų saugiam transportavimui ir sandėliavimui būtinas pakuotės kiekis. Individualus kiekvieno leidinio pakavimas į atskirą plastikinę pakuotę neleidžiamas, išskyrus atvejus, kai toks pakavimas objektyviai būtinas gaminiui apsaugoti.
31. Prekėms tiekti ar perduoti naudojama antrinė ir (ar) tretinė pakuotė turi atitikti Aplinkos apsaugos kriterijų taikymo, vykdant žaliuosius pirkimus, tvarkos aprašo 2 priedo II skyriuje „Pakuotės“ nustatytus minimalius aplinkos apsaugos kriterijus.
32. Su sutarties vykdymu susiję dokumentai, įskaitant maketus, jų derinimo dokumentus, priėmimo–perdavimo dokumentus ir sąskaitas faktūras, PO teikiami elektroniniu būdu, išskyrus atvejus, kai teisės aktai arba PO nustato kitaip.
33. Turtinės autorių teisės į pagal šią sutartį Tiekėjo sukurtą dalyvio knygos dizainą, maketą ir kitus originalius grafinius sprendimus nuo jų priėmimo–perdavimo momento pereina PO tiek, kiek tai neprieštarauja Lietuvos Respublikos autorių teisių ir gretutinių teisių įstatymui.





VI SKYRIUS
REIKALAVIMAI ATSISKAITYMO TVARKAI 

34. Gavęs PO užsakymą, Tiekėjas paslaugas teikia ir leidinius pristato laikydamasis šios techninės specifikacijos III skyriuje nustatytų terminų, jeigu konkrečiame užsakyme šalys nesusitaria kitaip. Jeigu užsakomas tik papildomas anksčiau suderintos dalyvio knygos tiražas, dizaino derinimo terminai netaikomi, išskyrus atvejus, kai PO pateikia pakeistą turinį arba nurodo keisti maketą.
35. PO kaskart esant poreikiui pateikia užsakymą atsižvelgdama į sutarties likutį ir moka už faktiškai pristatytas prekes pagal abiejų Šalių patvirtintus prekių priėmimo perdavimo aktus ir jų pagrindu išrašytas sąskaitas.
36. PO sumoka Tiekėjui už prekes per 30 (trisdešimt) kalendorinių dienų nuo sąskaitos-faktūros gavimo dienos.

VII SKYRIUS
ASMENS DUOMENŲ TVARKYMAS

37. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą. 
